
ประกาศองค์การบริหารส่วนตำบลหงษ์เจริญ
เรื่อง  ประชาสัมพันธ์การจัดเก็บภาษี
.............................

เพื่อให้การชำระภาษีประจำปี ๒๕๕๔ องค์การบริหารส่วนตำบลหงษ์เจริญ อำเภอท่าแซะ จังหวัดชุมพร  ขอประชาสัมพันธ์ระยะเวลาในการจัดเก็บภาษีต่าง ๆ ดังนี้
1. ภาษีโรงเรือนและที่ดิน ให้ยื่นแบบภายในเดือนกุมภาพันธ์ ๒๕๕๔
2. ภาษีป้าย ให้ยื่นแบบภายในเดือนมีนาคม ๒๕๕๔
3. ภาษีบำรุงท้องที่ ชำระภายในเดือนเมษายน ๒๕๕๔
จึงประชาสัมพันธ์ เพื่อให้ผู้มีหน้าที่ชำระภาษีจักได้ทราบและชำระภาษีภายในระยะเวลาที่
กฎหมายกำหนดข้างต้น


ประกาศ  ณ  วันที่  ๒๒  พฤศจิกายน  ๒๕๕๓

ประกาศองค์การบริหารส่วนตำบลหงษ์เจริญ
เรื่อง  การจัดเก็บภาษีประจำปี ๒๕๕๔
.............................

ด้วยบัดนี้อยู่ในช่วงระยะเวลาการจัดเก็บภาษีประจำปี ๒๕๕๔ องค์การบริหารส่วนตำบลหงส์เจริญ จึงขอแจ้งให้ผู้มีหน้าที่เสียภาษีต่าง ๆ ยื่นแบบพิมพ์เสียภาษี และทำการชำระภาษี ณ องค์การบริหารส่วนตำบลหงส์เจริญ ดังนี้
1. ภาษีป้าย
เจ้าของหรือผู้ติดตั้งป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือ
ประกอบกิจการอื่นเพื่อหารายได้ หรือโฆษณาการค้า ไม่ว่าจะได้แสดงหรือโฆษณาไว้ที่วัตถุประสงค์ใด ๆ  ด้วยอักษรภาพ หรือเครื่องหมาย ที่เขียน แกะสลัก จารึก หรือทำให้ปรากฏด้วยวิธีอื่น เป็นผู้ที่มีหน้าที่เสียภาษีป้าย โดยให้ยื่นแบบแสดงรายการภาษีป้าย และเสียภาษีภายในเดือน มีนาคม ๒๕๕๔

อัตราภาษีป้าย
1. ป้ายที่มีอักษรไทยล้วนให้คิดอัตรา ๓ บาท/๕๐๐ ตาราเซนติเมตร
2. ป้ายที่มีอักษรไทยปนกับอักษรต่างประเทศ หรือปนกับภาพหรือเครื่องหมายอื่นให้คิดอัตรา ๒๐ บาท/๕๐๐ ตารางเซนติเมตร
3. ป้ายดังต่อไปนี้ให้คิดอัตรา ๔๐ บาท/ตารางเซนติเมตร
(ก) ป้ายที่ไม่อักษรไทย ไม่ว่าจะมีภาพหรือเครื่องหมายใดหรือไม่
(ข) ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ
๔.  ป้ายเมื่อคำนวณพื้นที่แล้วถ้ามีอัตราที่ต้องเสียภาษีต่ำกว่าป้ายละ ๒๐๐ บาท ให้เสียป้าย 
     ละ ๒๐๐ บาท
บทกำหนดโทษ


ผู้กระทำผิดตามพระราชบัญญัติภาษีป้าย พ.ศ. ๒๕๑๐ ปรับตั้งแต่ ๑,๐๐๐ บาท ถึง ๕๐,๐๐๐ บาท จำคุไม่เกิน ๖ เดือน ถึง ๑ ปี หรือทั้งจำทั้งปรับ
2. ภาษีโรงเรือนและที่ดิน
เป็นโรงเรือนหรือสิ่งปลูกสร้างอย่างอื่น ๆ กับที่ดินซึ่งต้องใช้ต่อเนื่องกับโรงเรือนหรือสิ่งปลูก
สร้างนั้น จะต้องเสียภาษีโรงเรือนและที่ดิน ยกเว้นแต่ โรงเรือนหรือสิ่งปลูกสร้างอย่างอื่น ๆ ซึ่งเจ้าของอยู่เองหรือให้ผู้แทนอยู่เฝ้ารักษา (ต่างกับที่อยู่อาศัย) และซึ่งมิได้เป็นที่ไว้สินค้าหรือประกอบอุตสาหกรรม (ค้าขาย) ผู้มีหน้าที่เสียภาษีโรงเรือนและที่ดิน ยื่นแบบพิมพ์แจ้งรายการทรัพย์สินต่อพนักงานเจ้าหน้าที่ในเดือนกุมภาพันธ์ พ.ศ.๒๕๕๔ และชำระค่าภาษีภายใน ๓๐ วัน นับจากวันได้รับการแจ้งประเมิน
บทกำหนดโทษ

ผู้กระทำความผิดตามพระราชบัญญติภาษีโรงเรือนและที่ดิน พ.ศ. ๒๔๗๕ ปรับตั้งแต่ ๒๐๐ บาท ถึง ๕๐๐ บาท จำคุก ๖ เดือน หรือทั้งจำทั้งปรับ
3. ภาษีบำรุงท้องที่
เจ้าของที่ดินไม่ว่าบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมี
กรรมสิทธิ์ในที่ดิน หรือครอบครองอยู่ในที่ดิน มีหน้าที่เสียภาษีบำรุงท้องที่ ทั้งนี้ให้ชำระภายในเดือน เมษายน พ.ศ. ๒๕๕๔
บทกำหนดโทษ

ผู้กระทำผิดตามพระราชบัญญัติภาษีบำรุงท้องที่ พ.ศ.๒๕๐๘ ปรับตั้งแต่ ๑,๐๐๐ บาท ถึง๒,๐๐๐ บาท จำคุก ๑ เดือน ถึง ๖ เดือน หรือทั้งจำทั้งปรับ

ทั้งนี้ให้ผู้มีหน้าที่เสียภาษี ชำระภาษีภายในระยะเวลาที่กำหนดตั้งแต่บัดนี้เป็นต้นไป


ประกาศ ณ วันที่ ๒๒ พฤศจิกายน พ.ศ.๒๕๕๓

